Document ID: /roh_data/filtered/fineweb-2-filterrobots_roh.jsonl.gz/46077

Juncker vul armada europeica
- Dumengia, 8.3.2015, 11:34
En vista a las tensiuns cun la Russia ha il president da la cumissiun da l'Uniun europeica Jean-Claude Juncker pretendì in'armada cuminaivla en l’Europa. Uschia pudessi l'UE intermediar.
Cun in’armada cuminaivla pudessan ins intervegnir a moda credibla sche la pasch è periclitada en in dals stadis commembers ha Juncker ditg a la gasetta "Welt am Sonntag".
« Ins na para betg da prender serius nossa politica exteriura. »
Jean-Claude Juncker
President da la cumissiun da l'UE
In'armada da l'UE dess dar d'entellir a la Russia ch'ins manegi serius cun la defensiun da l'Uniun europeica. Ella purtass er avantatgs finanzials, ha Juncker cumplettà. In armada europeica na duai betg concurrenzar la Nato.
RR novitads 9:00